**კონკურსი მცირე და საშუალო ზომის ბიზნესის სასწავლო პროგრამაში მონაწილეობის მისაღებად**

1. **ფონდ BPN Georgia-ს შესახებ**

**მისია და მიზნები**

შვეიცარიაში დაფუძნებული ფონდის Business Professionals Network (BPN) მიზანია ხელი შეუწყოს მცირე და საშუალო ბიზნესს განვითარებაში, რათა შეიქმნას მდგრადი სამუშაო ადგილები, რაც თავის მხრივ ეკონომიკის განვითარებისა და სიღარიბის დაძლევის წინაპირობაა.

BPN Georgia-ს შემუშავებული აქვს მეწარმეების ხელშემწყობი სპეციალური 3 წლიანი პროგრამა, რომლის ფარგლებშიც მცირე და საშუალო ბიზნესებს ეძლევათ საშუალება შეიძინონ და გაიღრმავონ ბიზნეს განათლება და მიიღონ ინდივიდუალური ბიზნეს კონსულტაციები როგორც შვეიცარიელი, ასევე ქართველი ექსპერტებისგან.

ჩვენი საბოლოო მიზანი კი წარმატებული ქართული მცირე და საშუალო ბიზნესის ქსელის შექმნაა, რომლებიც მუდმივად ვითარდებიან, ერთმანეთს უზიარებენ თავიანთ ბიზნეს გამოცდილებას და ბაზარზე იკავებენ წამყვან ადგილს

**BPN ფონდის საერთაშორისო გამოცდილება**

BPN ფონდი მოღვაწეობს მსოფლიოს 5 ქვეყანაში და მან დაარსების დღიდან დღემდე მხარი დაუჭირა დაახლოებით 1’500 კომპანიას, რის შედეგადაც შეიქმნა 27’000-ზე მეტი სამუშაო ადგილი.

**BPN Georgia**

BPN– ის ოფისი საქართველოში დაარსდა 2016 წლის მაისში. დღეის მდგომარეობით BPN– ს საქართველოში 60 პარტნიორი კომპანია ჰყავს, რომლებსაც მხარს უჭერს ბიზნესის განვითარებასა და ყოველდღიურ გამოწვევებთან გამკლავებაში მრავალფეროვანი სემინარების, ვებინარების, ვორქშოფებისა და ინდივიდუალური ბიზნეს კონსულტაციების დახმარებით.

ჩვენთან თანამშრომლობის პერიოდში მცირე და საშუალო ბიზნესის განვითარების პროგრამის მონაწილეებმა მიაღწიეს დასაქმებულების რაოდენობის საშუალოდ 33% –იანი ზრდასა და შემოსავლის 21% –იან ზრდას.

1. **მცირე და საშუალო ბიზნესების განვითარების სასწავლო პროგრამის შესახებ**

***გრძელვადიანი პროგრამა***

მცირე და საშუალო ბიზნესის განვითარების პროგრამა არის სამ წლიანი: მეწარმეები პროგრამაში ჩართვის დღიდან სამი წლის განმავლობაში მიიღებენ მხარდაჭერას ბიზნესის განვითარებისა და ზრდის პროცესში.

პროგრამაში მონაწილეობის წინაპირობაა მეწარმის მიერ ბიზნესის განვითარების გეგმის შედგენა, რაშიც BPN Georgia-ს თანამშრომლები დაგეხმარებით.

ბიზნეს განვითარების გეგმის დროულად და ეფექტურად განსახორციელებლად BPN საქართველო შემდეგ ეტაპზე გთავაზობთ ოთხ ძირითად სემინარს:

1. ბიზნესის ადმინისტრირება (3 დღე)

2. ფინანსური მენეჯმენტი (3 დღე)

3. მარკეტინგი (3 დღე)

4. ადამიანური რესურსების მართვა (3 დღე)

ყველა ზემოთხსენებული სემინარი ჩატარდება შვეიცარიელი ექსპერტის მიერ.

გარდა ამისა თანამშრომლობის სრული სამი წლის განმავლობაში თქვენ ისარგებლებთ ჩვენი შვეიცარიელი და ადგილობრივი ექსპერტების უშუალო ბიზნეს კონსულტაციებით თქვენთვის აქტუალურ საკითხებსა და პრობლემებზე.

პროგრამა მოიცავს თქვენს სამუშაო ადგილზე ვიზიტებსა და კონკრეტულად თქვენს კომპანიაზე მორგებულ კონსულტაციას.

***დამატებითი სემინარები***

გარდა ამისა დამატებით BPN ფონდს შემუშავებული აქვს მრავალფეროვანი სემინარების პაკეტი, რომელიც მორგებულია ზოგად მმართველობით, და/თუ იმ მომენტისთვის წარმოქმნილ ბიზნესისთვის აქტუალურ თემებსა და გამოწვევებზე.

***ტექნიკური დახმარება***

ჩვენ გვაქვს ამის პრაქტიკა და შესაძლებელია, რომ საჭიროების შემთხვევაში, ჩვენი პროგრამის მონაწილეებმა მიიღონ ტექნიკური დახმარება მოწვეული შვეიცარიელი ექსპერტებისგან.

***საკონტაქტო ქსელი***

პროგრამის წარმატებულ კურსდამთავრებულებს კი საშუალება ექნებათ გახდნენ BPN Georgia-ს ქსელის ნაწილი, რათა შეინარჩუნონ კონტაქტი პროგრამის სხვა მონაწილეებთან და ხელი შეუწყონ ურთიერთთანამშრომლობასა და ბიზნეს გამოცდილების გაზიარებას.

1. **ვისთვის არის პროგრამა განკუთვნილი?**

პროგრამა ღიაა ყველა მცირე და საშუალო ზომის კომპანიისთვის, რომელიც ეწევა ნებისმიერ მეწარმეობას ან მომსახურებას სთავაზობს მომხმარებლებს.

რეგისტრაციისთვის ეწვიეთ ბმულს: <https://bit.ly/3ufYHR9> ან შეავსეთ ქვევით მოცემული სააპლიკაციო ფორმა და გამოგვიგზავნეთ შემდეგ ელ. ფოსტაზე: info@bpngeorgia.ge

1. **კონკურსში მონაწილეობის მიღების კრიტერიუმები:**

ასაკი: 20–60 წლის ქართველი მეწარმეები, რომლებსაც აქვთ პოტენციალი გაზარდონ ბიზნესი და შექმნან დამატებითი სამუშაო ადგილები;

• ბაზარზე სულ მცირე 2 წლიანი მუშაობის გამოცდილება;

• სექტორი: წარმოება და/ან მომსახურების მიწოდება;

• აგრო გადამამუშავებელი კომპანიები;

პროგრამაში მონაწილეობა შეუძლიათ მიიღონ კომპანიაში გადაწყვეტილების მიმღებ პირებს.

1. **პროგრამის დაფინანსება**

მცირე და საშუალო ბიზნესის განვითარების გრძელვადიანი სასწავლო პროგრამა 95 %-ით თანადაფინანსებულია BPN ფონდის მიერ და პროგრამის ეფექტური ხარჯების მხოლოდ 5% ეკისრება პროგრამის მონაწილეს.

გრძელვადიანი პროგრამის ფარგლებში ყველა ბიზნეს ქოუჩინგი და კონსულტაცია გაიცემა დამატებითი საფასურის გარეშე.

დამატებითი სემინარებისთვის პროგრამის მონაწილეებზე მოქმედებს 40%-იანი ფასდაკლება.

1. **რეგისტრაციის საბოლოო ვადა და კონკურსის განრიგი:**

რეგისტრაციის საბოლოო ვადა: 30 ოქტომბერი 18:00 საათი

აპლიკაციის განხილვა და გასაუბრება პოტენციურ მონაწილესთან: 15 ნოემბერი

პროგრამის დაწყების თარიღი: 1 დეკემბერი

**რეგისტრაციისთვის ეწვიეთ ბმულს:** [**https://bit.ly/3ufYHR9**](https://bit.ly/3ufYHR9) **ან შეავსეთ ქვევით მოცემული სააპლიკაციო ფორმა და გამოგვიგზავნეთ შემდეგ ელ. ფოსტაზე:** **info@bpngeorgia.ge****.**

**დანართი 1 / Appendix 1: სააპლიკაციო ფორმა/ Application Form**

თარიღი / Date

სახელი / Name

გვარი / last name

თანამდებობა / Position

ორგანიზაციის დასახელება / Name of the organization

ორგანიზაციის იურიდიული ფორმა / Legal form of organization

საიდენტიფიკაციო კოდი / Identification Code

საკონტაქტო ინფორმაცია / Contact information:

*მისამართი / address*

*საკონტაქტო ტელეფონი / phone number*

*ელექტრონული ფოსტა / e-mail*

კომპანიის დაარსების თარიღი / Date of establishment of the company

საქმიანობა / Field of activity

თანამშრომლების რაოდენობა / Number of employees:

*მუდმივად / Constantly*

*სეზონურად / seasonal*

წლიური ბრუნვა / Annual turnover:

2018 2019 2020

მოკლედ აღწერეთ თქვენი ბიზნეს განვითარების გეგმა მომავალი 3 წლის განმავლობაში / Briefly describe your business development plan for the next 3 years

ხელმოწერა / Signature